In de lezdn Joa haum a boa junge ungarische Rockbänds Liada fum Csík zenekar „gecovat“, unta aundam fu Kispál es a Borz und fu da Bänd Quimby. De Veasionen san recht populea woan, bsondas des Liad „Most múlik pontosan“. Daduach is a de Aufmeaksaumkaid fia de Oaginalsveasion wida recht gros woan. De Intapretazion fu Quimby haum si im Intanet iwa drai-a-hoib Millionen Leit auf Youtube augschaud, de Veasion fu Csík zenekar sogoa iwa fimbf Millionen. Im 2008a Joa is des Csík zenekar am Sziget-Festival in Budapest auf da Hauptbühne aufdredn.